樂與怒

《樂與怒》係香港搖滾樂隊Beyond出嘅第9張粵語專輯，亦係樂隊主音歌手黃家駒意外過世前最後一張參與嘅唱碟。

簡介
《樂與怒》係一張講究搖滾精神同實力嘅唱片，Beyond對呢張唱碟非常滿意，喺錄音同編曲上都更自由，1993年5月初由日本返回香港宣傳本唱碟，5月2號喺香港電台搞咗一場Unplugged Live，並接受電台嘅訪問，期間透露一啲心底話。樂隊喺5月27號喺馬來西亞吉隆坡都搞咗另一場Unplugged演唱會，並喺演唱會尾段宣佈計劃喺1994年頭返返當地搞一次更大型嘅演唱會，於是完咗香港同馬來西亞嘅宣傳，好快返到日本做嘢，1993年係Beyond成立十週年，年底打算喺香港搞一場紀念十週年嘅大型演唱會，點知個幾月後黃家駒就意外走咗。

MV

華納天碟MV版本
由華納唱片嘅專屬YouTube頻道「Timeless 天碟」上傳

滾石版本
為懷念黃家駒，滾石唱片製作咗《海闊天空》另外一個版本的MV。

獎 
1993年度十大中文金曲頒獎典禮
「十大中文金曲」：《海闊天空》
1993年度叱咤樂壇流行榜頒獎典禮
「叱咤樂壇我最喜愛的本地創作歌曲大獎」：《海闊天空》
2010年華語金曲獎30年經典評選
「30年30碟」
「30年30歌」：《海闊天空》

攷

1993年音樂專輯
Beyond音樂專輯
香港專輯
流行音樂專輯